alexandrainst/scandi-wiki huggingface dataset:
Gutta på tur

Gutta på tur er en norsk reise- og kokkeprogram med Arne Hjeltnes, Arne Brimi, Vegard Ulvang og Bjørn Dæhlie som gikk på TV 2 fra 1996 til 2002. Konseptet gikk ut på at de reiste til forskjellige steder rundt om i verden. Reisene strakk seg fra Alaskas villmark til diverse vintersportssteder i Europa og videre til Midtøsten, Øst-Asia og Afrika. Turene gikk også til forskjellige steder i Norge. Å fange sin egen mat var sentralt i serien. Serien ble avsluttet i 2002, men de lagde noen spesialprogrammer etter det.

Programmet utviklet seg fra andre programmer og opptredener som Brimi, Dæhlie, Hjeltnes og Ulvang gjorde i 1995. Blant annet hadde de en opptreden sammen i NRKs barne- og ungdomsprogram Heia Norge. En av de første egenproduserte sendingene med de fire hadde tittelen «Vegards villmark», der Brimi, Hjeltnes og Dæhlie ble invitert hjem til der Ulvang bodde. Dette var et spesialprogram på rundt 50 minutter som ble sendt på TV2 torsdag 21. desember 1995.

Serien fikk prisen beste underholdningsprogram under Gullruten 2000 for episoden Gutta på tur til Tanzania mens Arne Hjeltnes vant klassen for beste programleder under Gullruten 1998 og 2000.

Slutt 
Serien ble avviklet i 2002, da Bjørn Dæhlie og Vegard Ulvang brøt samarbeidet med TV 2. Dette skjedde i etterkant av kanalens dokumentarprogram Rikets tilstand med Gerhard Helskog som programleder. I et av programmene som kom høsten 2002 gjaldt det avdekking av bestillinger av dopingmedikamenter til norske langrennsutøvere under Vinter-OL 1994 på Lillehammer. I programmet ble det sådd tvil rundt hvorvidt profilerte norske toppidrettsutøvere hadde vunnet på ærlig vis. Deriblant ble både Bjørn Dæhlie og Vegard Ulvang mistenkeliggjort. Dæhlies navn ble knyttet til hundrevis av artikler rundt doping, publisert på internett. Dæhlie hevdet at dette var skader som i utlandet var så å si helt uopprettelige.

Gutta gjorde imidlertid et comebackprogram i desember 2010. Hvor de var på fisketur med Kong Harald V i Vefsna-vassdraget i Nordland. 

Høsten 2017 ble det sendt fire nye episoder. Blant gjestene var Dronning Sonja og Petter Northug.

Referanser

Eksterne lenker 
 Mer på lur fra gutta på tur (Dagbladet, 2000)
 Penger på tur (Dagbladet, 2001)

TV-produksjoner på norsk TV 2
Norske reiseprogrammer på TV
Norske matprogrammer på TV
Gullruten for beste TV-program
TV-program med Gullrute-vinnere
Norske TV-serier fra 1990-årene
Norske TV-serier fra 2000-årene
Cha-cha-cha

Cha-cha-cha er en danseart som tilhører salsa-familien, og er en 4/4-dans i saktere tempo. Cha Cha Cha er en latinamerikansk dans. Dansen ble skapt på Cuba i 1952 av fiolinisten Enrique Jorrín. Den utviklet seg parallelt med dansen mambo, og ble veldig populær på 1950-tallet. Cha-cha-cha består av to trege (go-go) og tre raske (cha-cha-cha) trinn.

Danser
Sørbø kirke

Sørbø kirke (Sørbø kyrkje) er en langkirkei romansk stil i Stavanger kommune i Rogaland.

Kirkebygget 
Byggverket er i stein og har 100 sitteplasser.

Håkon Christie daterte kirken til midt på 1100-tallet. Morten Stige mente at byggingen var i første halvdel av 1100-tallet. 

Kirken har et nesten kvadratisk kor på 6,05m * 5,95m. Skipet er 11,5m langt og 9,16m-9,27m bredt. Kirken hadde tårn i middelalderen, som ble revet i 1883-1884. I koret er det noen spissbuede vinduer av gotisk stil som kan være satt inn omkring 1300.

Kirken ble hardhendt restaurert i 1883-1884, men restaurert delvis tilbake igjen på 1960-tallet.

Kirkens funksjon i middelalderen
Blant de kongelige kapellene i 1308 var ”sancti Petri de Saurbe”  – Peterskirken på Saurbø, som kan ha vært Sørbøkirken på Rennesøy eller Peterskirken i Stavanger. Argumentene for Sørbø på Rennesøy var at Saurbe kan tolkes som Sørbø. Vi har likevel ingen kilder som sier at dette var en Peterskirke. Vi hadde derimot en Peterskirke i Stavanger, men Saurbe er et ukjent stedsnavn. Navnet Sørbø på Rennesøy uttales likevel som ”sorrbe”, som ligger nær opp til skriveformen i 1308. Det er størst sannsynlighet for at Peterskirken i 1308 var Sørbøkirken, og ikke i Stavanger. Sverre Bagge: Den kongelige kapellgeistlighet 1150-1319, Universitetsforlaget, 1976, side 173.

Oppgaver som kongelig kapell 

De kongelige kapellene var grunnlagt av kongen og ble også finansiert av kongemakten.

Ordningen med kongelige kapeller ble godkjent ved et privilegium fra pave Clemens V for kong Håkon Magnusson 5. februar 1308. Prosten ved Apostelkirken i Bergen skulle være leder for kongens 14 kapeller, grunnlagt og dontert av kongen selv eller hans far kong Magnus Lagabøte.

Samme dag ga paven Clemens V også avlatsprivilegium for de 14 kongelige kapellene, til å ettergir henholdsvis ett år og hundre dagers pønitens for dem som besøker kapellene på deres festdag og de åtte nærmest følgende dager. Dette ga kapellene et visst økonomisk grunnlag, ved at en kunne selge avlatsbrev.

De kongelige kapellene hadde kapellaner. En regner med at prestene var skrivekyndige, og sto for skriving av offentlige dokumenter og for lokale kongelige arkiver.

Noter

Referanser 
 Bendix Edvard Bendixen: Stenkirker fra Middelalderen i Ryfylke og paa Jæderen, Fortidsminneforeningens årbog, 1908, side 150-155.

Eksterne lenker
 Om Sørbø kirke på nettstedet disnorge.no
 Om Rennesøy sogn på nettsiden til Den norske kirke
 «Kirkebøker, Rogaland» på nettsiden til Arkivverket
 Kart fra 1979 som viser kirkesteder og sognegrenser, på nettsiden til Universitetet i Bergen
 Eldre fotografi av Sørbø kirke på nettsiden til Nasjonalbiblioteket
 
 Stavanger kirkelige fellesråd

Kirker i Stavanger
Kirker i Tungenes prosti
Norske middelalderkirker i stein
Kulturminner i Stavanger
Religiøse bygninger fra 1100-tallet
Inglow

Inglow er et norsk rockeband fra Oslo, dannet i 2000. Siden 2009 har bandet bestått av vokalisten Martin Diesen, Syver Normann på gitar, Andreas Rustad på gitar, Christian Svendsen på trommer og bassisten Ruben Larssen. Inglow ga ut studioalbumet Till Deaf Do oss Part i 2007. Bandet har gitt ut flere EP-er.

Historie
Inglow ble dannet i 2000, og i 2001 produserte bandet demo-EP-en Womb. I 2003 ble EP-en Eclipse utgitt, etterfulgt av en musikkvideo til sangen «Better». I november 2004 slapp bandet sin tredje EP, The End Of Yesterday, med  en musikkvideo til sangen «Blended Sherry». I september 2007 ga Inglow ut sitt første studioalbum, Till Deaf Do Us Part. I november 2007 varmet de opp for Muse i Trondheim. Det ble sluppet tre singler fra dette albumet; «Not for Sale» (2007), «Monstrum» (2007) og  «As I Am» (2008). «As I am» lå på VG-lista Topp 20 i seks uker sommeren 2008. Musikkvideoen til «Not for Sale» ble vist på MTV.
 
I slutten av 2008 forlot Kevin Alvaro bandet og i 2009 turnerte Inglow i Tyskland med deres nye bassist Ruben Larssen. Bandet slapp singelen «Remember», som lå tre uker på VG-lista Topp 20, i mars samme år. I 2010 ble trommeslager Joakim Arnesen erstattet med Christian Svendsen fra The Cumshots, Gothminister, Tjuder, etter en amputasjon på hans venstre fot.
I 2011 gikk de i DUB Studio for å spille inn sitt andre studioalbum sammen med produsent Endre Kirkesola. I 2012 signerte Inglow med manager Oliver Schuette og slapp musikkvideoen til «Free Fallin´». Deres andre album, Inglow, skal etter planen gis ut i løpet av 2012.

Inglow har spilt sammen med artister som Muse, Span, Gluecifer, Animal Alfa, Brett Anderson og TNT.

Medlemmer
 Martin Diesen: vokal
 Syver Normann: gitar, bakgrunnsvokal
 Andreas Rustad: gitar, bakgrunnsvokal
 Christian Svendsen: Trommer
 Ruben Larssen: Bass, bakgrunnsvokal

Tidligere medlemmer 
Yashar Alousha – vokalist (1999–2002)
Jan Erik Smedhaugen – bass (1999–2006)
Kevin Alvaro – bass (2006–2008)
Joakim Arnesen – trommer (1999–2009)

Utgivelser

Album
 Womb – demo-EP (2001)
 Eclipse – EP (2003, Vineyard Studios)
 The End Of Yesterday – EP (2004, Lost Records/SRC Productions)
 Till Deaf Do Us Part (2007, MTG MUSIC)

Singler og musikkvideoer
 «Better» (2002) – fra Eclipse
 «Blended Sherry» (2004) – fra The End Of Yesterday 
 «Not for Sale» (2007) – fra Till Deaf Do Us Part
 «Monstrum» (2007) – fra Till Deaf Do Us Part
 «As I Am» (2008) – fra Till Deaf Do Us Part
 «Remember» (2009, MTG MUSIC)
 «Free Fallin´» – Musikkvideo (2012)

Samlealbum
 Sidespor I(2001)
 Østerås Invitational (2002)
 Sidespor II (2002)
 Sidespor III (2003)
 Bandpromote #15 US Compilation (2004)
 Prosjekt 101 (2006, Meet Productions/Musikkoperatørene)

Referanser

Eksterne lenker

Kilder
 Inglow.no – Biografi

Norske rockegrupper
Band etablert i 2000
Sett på maken

Sett på maken var en norsk dukke-satire som gikk på TV 2 høsten 1995. Ideene var hentet fra det kjente britisk satire-serien Spitting Image. Det ble i alt produsert 12 episoder, men på grunn av den meget dårlige mottakelsen den fikk, fra både TV-anmelderne og publikum, ble kun en episode sendt. Episode to ble vraket bare noen timer før den etter planen skulle sendes. Etter planen skulle serien dukke opp igjen etter et par ukes pause, men det skjedde aldri. To av tekstforfatterne sa opp i protest etter å ha sett første episode. Bak serien sto den franske produsenten Jean François Nebell og selskapet Litteris Production. 

Kjendiser som ble imitert innbefattet Gro Harlem Brundtland, Einar Førde, Jon Gelius, Vidar Theisen, Mona Høiness, Tande-P, Bjørn Eidsvåg, Åse Kleveland og Jon Michelet.

Den ene episoden som ble sendt ble sett av 407 000.

En del av dukkene ble senere brukt i faste innslag i Dan Børge Akerøs underholdningsprogram Takk skal du ha.

Fiasko
Serien stiller seg i rekken av andre norske TV-fiaskoer som ble tatt av skjermen etter kort tid, slik som komiserien Herfra til Haglemoen (NRK, 1980), gameshowet Far out (TVNorge, 2001) og talkshowet Bare Brita show (TVNorge, 2007).

Referanser

TV-produksjoner på norsk TV 2
Norske humorprogrammer på TV
Norske TV-serier fra 1990-årene
Høyland kirke

Høyland kirke er en langkirke fra 1841 i Sandnes kommune, Rogaland fylke.
Kirken er bygd i empirestil, innviet 22. august 1841 og er godt eksempel på kirkebygg etter Hans Linstows tegninger. Høyland kirke er bygd i tre.

Historie 
Fra 1300-tallet er det mulig å finne konkrete registeringer av den gang Gond kirke, nå Høyland kirke, samt Høyland prestegard. Det finnes enda flere flotte klenodier fra middelalderkirken, blant annet døpefont i kleberstein fra 1200-tallet og messingfatet er av tysk opprinnelse fra 1400-tallet. Kirken har en kirkeklokke fra 1238 med stempel til Magnus Lagabøte. Prestegjeldet med soknene Høyland og Soma går tilbake til tida før reformasjonen. I 1840 ble Høyland gamle kirke fra 1664 ble revet og rosemalte tømmerstokker ble brukt som golvbjelker i den nye kirken.

Referanser

Eksterne lenker 
 
 

Kirker i Sandnes
Kirker i Sandnes prosti
Kulturminner i Sandnes
Religiøse byggverk fra 1841
1841 i Norge
Bygninger tegnet av Hans Linstow
Kommunestyrevalg i Bodin

Denne listen inneholder kommunevalgresultatene i den tidligere kommunen Bodin, før den i 1968 ble slått sammen med Bodø.

Valg

Folkeavstemning om brennevinsforbud (1919) 
5-6. oktober 1919

Folkeavstemning om oppløsning av unionen med Sverige

1963

1959 
Bondepartiet skiftet i 1959 navn til Senterpartiet

1955

1951

1947

1945

1937

1934

1931

1928

1925

1922

1919

1916

1913

1910

1907

1904

1901

1898

Se også  	 
Bodin 	 
Liste over Bodins ordførere

Litteraturhenvisninger
 Bodin Bygdebokkomité: Bodin Bygdebok, Bind I – Annen Del, utgitt av Bodin kommune, 1961

Eksterne lenker
 Statistisk sentralbyrå

Bodin
Politikk i Bodø
Langhaugen videregående skole

Langhaugen videregående skole (tidligere Langhaugen gymnas) er en fylkeskommunal videregående skole i Årstad bydel i Bergen. Skolen ble grunnlagt i 1960 som erstatning for Sydneshaugen skole, og skolebygningen er tegnet av byarkitekt Eystein Michalsen.

Skolen har på hvert klassetrinn fem klasser for studiespesialisering, en klasse for musikk, dans og drama med fordypning i musikk og en klasse for musikk, dans og drama med fordypning i dans, totalt 21 klasser med til sammen ca. 600 elever. Skolens studiespesialiserende linje er blant dem med høyest inntakskrav i fylket (på 3.-plass blant 57 skoler i 2014), og inntakskrav til studieretningen musikk ligger enda høyere (men her baseres inntaket dels på opptaksprøver som gir tilleggspoeng).

Langhaugen er kjent for et åpent og sosialt miljø, da skolens motto er Kreativitet og læring, trivsel og takhøyde. Ungdommer fra alle kanter og kulturer møtes på skolen, og skaper et fargerikt miljø. Skolens grundige undersøkelser som fokuserer på elevers trivsel, viser at skolen er mobbefri, og svært få føler seg utestengt og utilpass fra skolens miljø. Hvert tredje år arrangskjerer skolen, sammen med hele musikk-, dans- og dramalinjen, et "storprosjekt". Storprosjektet er en revy av Musikk- og Danseinnslag alt knyttet til et spesefikt tema til årets storprosjekt.

Utdanningstilbud 
Vedtatt utdanningstilbud for skoleåret 2021-2022:

Alumni 
For utdypende liste, se Liste over kjente elever ved Langhaugen videregående skole
Anne-Grete Strøm-Erichsen (politiker)
Erna Solberg (politiker)
Frank Hammersland (musiker) 
Karoline Krüger (musiker) 
Marte Mjøs Persen (politiker) 
Sondre Lerche (musiker)
Tor Endresen (musiker)

Referanser

Kilder 
 «Skolen» fra Langhaugen videregående skoles nettsider.

Eksterne lenker 
 Bergen byleksikon på nett, om Langhaugen videregående skole

Videregående skoler i Vestland
Årstad
Utdanningsinstitusjoner etablert i 1960
Eystein Michalsen
Langsæ gård

Langsæ gård er en gammel gård i Arendal kommune, i gangavstand til Arendal sentrum. Eiendommen ble brukt som lystgård av Arendals kjøpmenn og som kjøpmannsgård på slutten av 1800-tallet. Hovedbygningen  er en sveitserstilvilla oppført i 1857 som en av de første sveitserstilbygninger i Aust-Agder. Gården lå fra 1837 i Østre Moland kommune, og fra 1878 i Barbu kommune fram til 1902 da Barbu ble en del av byen Arendal. Den grenser i nord mot matrikkelgården Torbjørnsbu, og i sør mot gården Barbu. 

Eiendommen Langsæ omfattet opprinnelig store arealer fra Langsævannet og ned til sjøen. En stor del av bebyggelsen i Arendal sentrum er oppført på tomter som var bygslet fra Langsæ gård. Her var fra 1585 noen av Norges første og beste jerngruver. En kort tid ble det også drevet jernverk i nær tilknytning til Langsæ gård. Barbu Jernverk ble etter en tid nedlagt og nytt verk ble etter en tid etablert i Holt, og det er direkte linjer til dagens Næs jernverk.

Lensherren Erik Munk
På 1570-tallet ble Erik Munk eier av Langsæ gård, som ble en del av hans eiendomsimperium omkring Barbugård, som hadde tunområde på heia der Barbudalen og Engekjærdalen møtes. Tømmer, sagbruksmuligheter og jernmalm var ressursene han var interessert i. Trolig var det slik at jernmalmen fram til dette tidspunkt var en ukjent ressurs i arendalsområdet. 

Den best kjente eier av Langsæ var Lauritz Pedersen Brinch (1632-1703), som var gruveeier, reder og kjøpmann. Han forpaktet også Barbu kvern, og Barbuelven var i en årrekke tilknyttet gården.

Redereiendom
Gården ble kjøpt av skipsreder Jens Lassen Ugland i 1880.  I årene 1888-1892 bodde skipsreder Christoffer Hannevig snr med familie på Langsæ gård. Han solgte eiendommen til Arendal kommune i 1899.

Husmorskole
Arendal kommunale husmorskole hadde fra 1935 til 1975 lokaler i hovedbygningen på Langsæ. I 1939 ble det bestemt at Langsæ gård skulle brukes til museumsformål. Tanken var at det gamle Arendals Museum skulle utvides til et fylkesmuseum, og at man skulle bygge opp et stort friluftsmuseum omkring det gamle gårdstunet.

Under krigen
Under 2. verdenskrig ble Langsæ gård rekvirert til sykehusformål. I periode under krigen ble hovedbygningen på Langsæ gård brukt som epidemilasarett (karantenesykehus) for difterisyke barn.

Langsæ idag
Eiendommen inneholder i dag hovedbygning, flere mindre bygninger og Aust-Agders fylkesmuseum Kuben, bygget i nyere tid.

Referanser

Eksterne lenker 
 http://www.kubenarendal.no

Lyststeder i Agder
Byggverk i Arendal
Kultur i Arendal
Gårder i Arendal
Sviland kapell

Sviland kapell er en langkirke fra 1913 i Sandnes kommune i Rogaland.

Byggverket er i tre og har 140 plasser.

Litteratur

Eksterne lenker 
 
 
 Bokstaver.no om vigslingen i 1913

Kirker i Sandnes
Kirker i Sandnes prosti
Kulturminner i Sandnes
Religiøse byggverk fra 1913
1913 i Norge
Saariselkä (fjell)

Saariselkä (nordsamisk: Suoločielgi) er et fjellområde i Finland. Området ligger i Enare, Sodankylä og Savukoski kommune i Lappland, nær grensen til Russland. Mesteparten av Saariselkä ligger innenfor Urho Kekkonen nasjonalpark. Helt nordvest i området ligger landsbyen Saariselkä, en populær turistdestinasjon.

Saariselkä er en del av vannskillet mellom Østersjøen og Barentshavet. Elvene på nordsiden av Saariselkä renner ut i Barentshavet via elva Tuloma, men de på sørsiden drenerer til Bottenviken via Kemi älv. Flere av toppene er over 600 meter høye. De høyeste fjellene er Sokosti (718 moh.), Ukselmapää (698 moh.) og Vuomapää (689 moh.).

Bergartene i fjellområdet, lapplandsgranulitt, ble dannet for cirka 1,9 milliarder år siden. Fjellene ble dannet for 30–50 millioner år siden gjennom forkastninger. Forkastningslinjene har blitt til elvedaler. Da innlandsisen smeltet bort for cirka  siden etterlot den seg morener, grusåser, spylerenner og fjelldaler.

Referanser 

Fjell i Enare kommune
Sodankylä
Savukoski
Tasta kirke

Tasta kirke er en arbeidskirke fra 1977 i Stavanger kommune, Rogaland fylke.

Historie 
5. august 1976 godkjente Kirkedepartementet at det skulle bli bygget kirke på Tasta og  allerede i september samme år, var grunnarbeidet til kirken i gang. Grunnmuren og underetasjen i kirken var ferdigstøpte til januar 1977, og 29. januar kom den nye biskopen i bispedømmet, Sigurd Lunde og nedla grunnsteinen i den nye kirken. Mye av arbeidet ble gjort på dugnad, og i mars dette året, anslo menighetsbladet at det var nedlagt dugnadsarbeid som tilsvarte en verdi på 200 000 kroner. I tillegg hadde man på dette tidspunktet samlet inn 400 000 kroner i pengestøtte. På begge disse områdene hadde man da nådd målet man satte seg.

Kirken ble vigslet første søndag i advent, 27. november. Den følgende uken ble det arrangert en «festuke» med blant annet gudstjenester, konserter, basar og menighetsfest.

Det er ikke kirkegård ved kirken.

Litteratur 
Livet. Tasta menighets blad, september 1976, side 4.
Livet. Tasta menighets blad, januar 1977, side 4.
Livet. Tasta menighets blad, mars 1977, side 4.
Livet. Tasta menighets blad, desember 1977, side 4-7.

Eksterne lenker 
 
 
 Tasta menighet

Kirker i Stavanger
Kirker i Ytre Stavanger prosti
Kulturminner i Stavanger
Norske kirker fra 1977
Tjensvoll kirke

Tjensvoll kirke er en arbeidskirke fra 1978 i Stavanger kommune, Rogaland fylke.

Menigheten blir opprettet
Tjensvoll menighet ble opprettet 1. januar 1967, etter at Stavanger, Hetland og Madla kommune ble slått sammen til en kommune i 1965. Kirkedepartementet bestemte da at det gamle Hetland sokn burde deles inn i fem nye prestegjeld, og Tjensvoll var ett av dem. Prestegjeldet bestod da av to menigheter, Tjensvoll og Stokka, som senere har blitt helt selvstendige fra hverandre.

Fra starten hadde man ikke egen kirke, og leide derfor foredragssalen på Solborg folkehøyskole fram til kirken stod klar i 1978.

Byggingen av kirken

Første byggetrinn
Etter litt problemer med å finne en egnet tomt til kirken, falt menighetsrådet i 1973 ned på den tomten kirken står på i dag. Per Faltinsen fikk i oppdrag å tegne kirken, og i juni 1975 godkjente formannskapet i kommunen planene for kirken, og i 1976 ble det bestemt i bystyret at første byggetrinn skulle bygges, og det ble budsjettert til 4,2 millioner kroner. 27. januar 1977 satte biskop Sigurd Lunde i gang byggearbeidet.

4. mai 1978, på Kristi himmelfartsdag, ble kirken vigslet av biskop Lunde.

Andre byggetrinn
Andre byggetrinn var ferdig i 2003. Den nye delen er tegnet av Inger-Lise Faltinsen, datter av arkitekten som tegnet første trinn.

Litteratur
 «Tjensvoll kirke – vår historie» i Kirketorget nr. 2, 2008, utgitt av Tjensvoll menighet. s. 4-5.

Eksterne lenker 
 
 
 Tjensvoll menighet
 Stavanger kirkelige fellesråd

Kirker i Stavanger
Kirker i Stavanger domprosti
Kulturminner i Stavanger
Norske kirker fra 1978
CrediCare

CrediCare AS (tidligere Vest Inkasso AS) ble grunnlagt 11. mars 1987, og er en norsk leverandør av tjenester innen kredittoppfølging. Selskapets forretningsområder inkluderer fakturaadministrasjon, betalingspåminnelse, inkasso, rettslig inkasso og responstjenester (kundesenter).

CrediCare har i 2020 nær 40 ansatte, hovedkontoret ligger i Førde, avdelingskontor finnes i Oslo. Selskapet eies av Convene.

Eksterne lenker 
 CrediCares hjemmeside
 Convenes hjemmeside

Norske finansselskaper
Sunnfjord
Næringsliv i Vestland
Etableringer i 1987
Erfjord kirke

Erfjord kirke (Erfjord kyrkje) er en enskipet langkirke fra 1877 i Suldal kommune, Rogaland fylke. Kirken ligger i Erfjord sogn og tilhører Nordre Ryfylke prosti.

Byggverket er i tømmer og har 180 plasser. Arkitekt for kirken var T. Tengesdal.

Av inventar kan nevnes altertavlen med motivet «Jesus i bønn» av Ole Frøvig. Altertavlen er en kopi av Marcus Grønvolds altertavle i Johanneskirken i Bergen. Orgelet er et pipeorgel med 10 stemmer fra Verschueren Orgelbouw. Prekestolen er enkel og utført i en lys tresort. Ved alteret er det plassert en lysglobe.

Det er kirkegård ved kirken.

Litteratur

Eksterne lenker 
 
 

Kirker i Suldal kommune
Kirker i Ryfylke prosti
Kulturminner i Suldal
Religiøse byggverk fra 1877
1877 i Norge
Urban Tunélls Klezmerband

Urban Tunélls Klezmerband (etablert 2001 i Trondheim) er en norsk musikkgruppe (klezmer med jazz-tilsnitt) bestående av initiativtaker Tor-Petter Aanes på piano og vokal, Morten Michelsen klarinett, Jovan Pavlovic trekkspill/kaval og Sondre Meisfjord bass.

Den var opprinnelig (2001) trioen urban tunnels klezmerensemble med Aanes og Michelsen, samt Ole Morten Vågan bass. Gruppen ga ut Naked nigun (Etnisk musikklubb, 2005)
og Zemer atik (UpNorth Discs, 2006), med bidrag fra Stig Rennestraum trommer og Ensemble Nord (med Ingrid Marie Willassen, Tørris Koløen Bakke og Eero Voitk/Sigrun Eng) på strykeinstrumenter. De gjestet Oslo Jazzfestival 2006 med den ungarske cimbalom-spiller László Rácz.

Diskografi
Naked Nigun (2005)
Zemer atik (2006)
Upnorth Balkan Beats – the Kohib Remixes (2007)

Eksterne lenker
 urbanklezmer.com
 myspace.com/urbanklezmer

Norske folkemusikkgrupper
Førre kirke

Førre kirke (Førre kyrkje) er en langkirke fra 1893 i Tysvær kommune, Rogaland fylke.

Byggverket er i tømmer, har 320 plasser og ligger i tettstedet Førre innerst i Førresfjorden.

Litteratur

Eksterne lenker 
 
 Førresfjorden menighet om Førre kirke
 

Kirker i Tysvær kommune
Kirker i Haugaland prosti
Kulturminner i Tysvær
Norske kirker fra 1893
Sandeid kirke

Sandeid kirke er en langkirke fra 1904 på Sandeid i Vindafjord kommune, Rogaland fylke.

Byggverket er i tømmer og har 230 plasser.

Adkomst til stedet er via fylkesvei 514 og fylkesvei 742/fylkesvei 46.

Tidligere kirker 
Sandeid har hatt kirke siden middelalderen. De tidligere kirkene stod på den gamle kirkegården noen få hundre meter sørøst for den nåværende. En utvidet stavkirke ble avløst av en tømmerkirke i 1814. Denne ble revet i 1906.

Eksterne lenker 
 
 
  Kirker i Norge (Kirchen in Norwegen)

Kirker i Vindafjord kommune
Kirker i Haugaland prosti
Kulturminner i Vindafjord
Norske kirker fra 1904